Document ID: 32001D0704

Απόφαση της Επιτροπής
της 26ης Σεπτεμβρίου 2001
με την οποία καταργείται η απόφαση 97/150/ΕΚ περί δημιουργίας ευρωπαϊκού συμβουλευτικού φόρουμ για θέματα περιβάλλοντος και αειφόρου ανάπτυξης
[κοινοποιηθείσα υπό τον αριθμό Ε(2001) 2863]
(2001/704/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας,
Εκτιμώντας τα ακόλουθα:
(1) Το ευρωπαϊκό συμβουλευτικό φόρουμ για θέματα περιβάλλοντος και αειφόρου ανάπτυξης δημιουργήθηκε με βάση την απόφαση 97/150/ΕΚ της Επιτροπής(1).
(2) Τα μέλη του ευρωπαϊκού συμβουλευτικού φόρουμ για θέματα περιβάλλοντος και αειφόρου ανάπτυξης διορίστηκαν από την Επιτροπή με βάση την απόφαση 97/307/ΕΚ(2).
(3) Η Επιτροπή υπέβαλε πρόταση για το έκτο πρόγραμμα δράσης για το περιβάλλον(3) στις 24 Ιανουαρίου 2001 και παρουσίασε στρατηγική για την αειφόρο ανάπτυξη στις 15 Μαΐου 2001(4).
(4) Στην πρότασή της για στρατηγική της Ευρωπαϊκής Ένωσης για την αειφόρο ανάπτυξη, την οποία παρουσίασε στο Ευρωπαϊκό Συμβούλιο του Göteborg η Επιτροπή ανέλαβε τη δέσμευση να συγκροτήσει "στρογγυλή τράπεζα" για την αειφόρο ανάπτυξη, η οποία θα υποβάλλει έκθεση απευθείας στον πρόεδρο της Επιτροπής.
(5) Κατόπιν τούτου είναι πλέον σκόπιμο να παύσουν οι δραστηριότητες του συμβουλευτικού φόρουμ για θέματα περιβάλλοντος και αειφόρου ανάπτυξης το οποίο εκπλήρωσε ικανοποιητικά το συμβουλευτικό ρόλο κατά τη διάρκεια της θητείας του,
ΑΠΟΦΑΣΙΖΕΙ:
Άρθρο 1
Καταργείται η απόφαση 97/150/ΕΚ.
Άρθρο 2
Η παρούσα απόφαση παράγει αποτελέσματα από την ημέρα της έγκρισής της από την Επιτροπή.
Βρυξέλλες, 26 Σεπτεμβρίου 2001.

Labels: 15
19
20